Forfatter Indlæg

Jennerdrengen

bruger

26. jan. 2014 11:15



FC Nordsjælland - Right to Dream Ingen FCN fan har haft oprettet en FCN tråd på Bold.dk hvorfor jeg nu tager initiativet hertil.



Formålet med tråden er, at FCN fans kan diskutere FCN. Andre fans kan blive opdateret om FCN, stille spørgsmål til FCN fans samt deltage i debatten.



Der fordres en god tone og respekt for andres holdninger og indlæg.

Dette indlæg er blevet rettet 22. marts 2018 20:52 af Dette indlæg er blevet rettet 22. marts 2018 20:52 af Jennerdrengen

Jennerdrengen

bruger

26. jan. 2014 11:18



Sv: FC Nordsjælland 2014 Årets to første træningskampe



I første kamp stillede FCN op i flg. formation:



David Jensen

Patrick Mtiliga, Andreas Maxsø, Pascal Gregor, Mario Ticinovic

Nicolai Stokholm, Kamal Issah, Anders "AC" Christiansen

Kristian Lindberg, Bassel Jradi, Joshua John.



Der var ikke meget at se til for forsvaret der gjorde det pænt når de blev testet. David Jensen var ligeledes arbejdsløs men mistimede et indgreb, hvilket let kunne have ført til et mål. Enten havde Mtiliga enormt meget tøj på, ellers havde han taget 6-7 kilo på i ferien. Han virkede noget anonym i kampen. Mario Ticinovic kom med sin sædvanlige energi.



På midtbanen var Issah kampens positive oplevelse. Han mindede meget om Adu. Placerede sig hele tiden godt og havde mange gode afleveringer. Han er dog mere aggressiv og gik mere med frem. Efter 1. halvleg sad jeg og tænkte at han helt sikkert måtte blive man of the match. I 2. halvleg var der dog et par skønhedspletter. Et par gange havde hans afleveringer ingen adresse, men jeg mener at det have mere at gøre med, at resten af holdet ikke tog de nødvendige løb. Hans agressive presspil hvor han gik direkte på modstanderen mislykkedes desuden et par gange. Mod et bedre hold kunne det være blevet farligt. Stokholm lignede sig selv men kom til kort i et par løbedueller. Desværre måtte han udgår med at kæmpe ispose om knæet kort før tid.



I angrebet virkede John lad når han ikke havde bolden men legede ellers lidt med modstanderne efter behag om end indlæg ikke var så præcise. Lindberg var noget anonym. Jradi var helt væk og ligner en der er meget langt fra holdet.



Generelt var det ikke nogen specielt god kamp af FCN. Det var tydeligt at se, at det var sæsonens 1. kamp og spillerne virkede ikke særlig tændte.



I næse kamp stillede FCN op med flg. startopstilling:



Martin Hansen

Jens Stryger Larsen, Ivan Runje, Michael Jakobsen, Nicolai Johannessen

Lasse Petry, Martin Vingaard, Emiliano Marcondes

Nichlas Rohde, Morten Nordstrand, Oliver Thychosen



I 2. halvleg kom i løbet af halvlegen 7 U-19 spillere på banen. Her imponerede Johannes Ritter med et hattrick.



Fremad Amager virkede trods resultatet som et bedre hold end Frem. FCN spillede dog i denne kamp med langt mere intensitet og vilje.



Martin Hansen serud til at hae fået lidt bedre fat i samspillet md resen af holdet. Han kunne ikke bebrejdes målet.



Forsvaret hos FCN virkede mere kompetent end i 1. kamp - dog med manglende fart hvilket var skyld i Fremad Amagers ene mål. Som back imponerede Johannesen. Han spillede væsentlig bedre end Mtiliga. På midtbanen satte Vingaard sig godt igennnem, Petry som sædvanligt mens Marcondes viste et par lækre detaljer men stadig ikke virker helt parat til 1. holdet. I angrebet var det tydeligt at se, at Nordstrand lige var et par niveauer højere end hvad der havde været vist i 1. kamp. Rohde virkede opgivende og ude af kampform og Thycosen ikke på niveauet fra efteråret. Men OK - de var første træningskamp.



Skal jeg stille en start-11´er udelukkende baseret på disse to kampe ville den hedde:



Hansen



Stryger, Runje, Jacobsen, Johannesen



Vingaard, AC, Issah



Ticinovic, Nordstrand, John,



Jeg ville dog være lidt betænkelig ved manglende fart i forsvaret og måske skifte Jacobsen med Gregor.



David Jensen og Maxsø kunne også indgå i startopstillingen.





Jennerdrengen

bruger

26. jan. 2014 11:20



Sv: FC Nordsjælland 2014 Årets 3. træningkamp 25.01.



En noget decimeret FCN-trup stillede op i forhold til i efteråret hvor man havde en trup på 29 spillere. Jacobsen, Redzep, Storch er forsvundet. David Jensen, Thycosen, Gregor af sted med U-21 landsholdet. Christensen, Lorentzen, Sise, Bech skadede. Johannesen, Issah til prøvetræning i andre klubber. Desuden John og Stokholm ude med småskader. Rohde var - uvist hvorfor - ikke i truppen. Dvs. at man kun havde 14 fra superligatruppen til rådighed - lidt bekymrende.



Første af de tre halvlege havde flg. Start-11’er:

Martin Hansen - Jens Stryger, Runje, Maxsø, Mtiliga - Petry, Vingaard, AC - Ticinovic, Aabech og Nordstrand.



Helsingborg lagde ud med et hårdt offensivt pres i de første 5 minutter hvorefter FCN satte sig totalt på spillet. Særligt var Ticinovic, Stryger, Vingaard iøjefaldende. FCN virkede i starten farligst på omstillinger når der kom fart fremad i banen. Helsingborg stod med en stærk defensiv og det kunne FCN ikke rigtig kombinere sig igennem i det sædvanlige småspil foran modstanderens felt. I stedet havde særligt Ticinovic gode ryk på venstrekanten, mens også Stryger stødte godt frem på højrekanten i samarbejde med Aabech. Stryger så også ud til at have fået bedre styr over sine defensive forpligtigelser.



Vingaard som 10’er fordelte boldene godt. I modsætning til når Christensen spiller pladsen, og særligt formår at finde mellemrummene mellem modstanderens kæder, var Vingaard mere en spilfordeler.



Nordstrand havde ikke ligefrem en af sine bedste dage. 2 absolutte direktører der bare skulle have været sparket ind samt lidt uheldig med en hård flad aflevering han ikke fik kontrol over. Herudover løb han 3 gange i offside. Ligeledes var der en stor chance til AC der dog var lidt vanskelig at arbejde med.



Hansen havde udvidet sit repertoire lidt, hvor han normalt kun formår korte trillere eller spark ud af kommunen. I forhold til Jesper Hansen der formåede flade hårde præcise mellemlange afleveringer var der dog for meget luft under så Helsingborg kunne byde ind på udsparkene. Som sædvanlig var han sikker på stregen i de situationer hvor han blev testet.



Med det massive spilovertag ville det have været rart om FCN havde haft en targetman man kunne lægge bolden ind til. Måske vi en gang får en – suk…



Efterhånden som halvlegen skred frem begyndte FCN dog også at få held med at kombinere sig igennem når Helsingborg havde defensiven på plads. Halvlegen sluttede med 1-0 til FCN, men 3-0 havde været et mere sigende resultat havde det ikke været for Nordstrands afbrændere.



I 2. halvleg faldt kvaliteten noget og de første 10 min var meget rodede. Nordstrand fortsatte med en afbrænder og en off-side om end også en enkelt lækker detalje.



Ticinovic scorede igen 20 min inde i halvlegen på assists af Laudrup. Dog dårlig opdækning af Helsingborg i situationen.



Serge Deblé kom på banen som center forward, men fik ikke meget at arbejde med og nåede ikke at vise meget mere end en stor afbrænder. Om end FCN stadig sad på kampen blev det mest kun til halve chancer.



I 3. halvleg blev så stort set hele holdet skiftet ud til et næsten rent U-19 hold dog med deltagelse af Serge Deblé, Lindberg og Jradi. Helsingborg skiftede ligeledes det meste af holdet ud.



FCN’s forsvar virkede godt nok usikkert – det er vist godt at Gregor (og måske Maxsø) skal med til Viareggio Cup. Fremme virkede Deblé og Jradi lige et niveau over resten af spillerne, ligesom Simon Weber viste gode takter på venstrekanten og god fart. Deblé var rykket ud på højrekanten men fik nu ikke bolden ret meget da det meste spil gik gennem Weber på venstrekanten. Han nåede dog at vise et par gode driblinger, aggressivitet og boldkontrol. Et mål blev det også til efter et aggressivt pres hvor han fik erobret bolden. Til sidst kom han også med et par gode løb og god fart. Dog svært at vurdere hvor meget han kan bidrage til på holdet.



4-1 var absolut ikke ufortjent. Sejren burde have været større, havde det ikke været for Nordstrands afbrændere. Dog et resultat på en lidt billig baggrund. Helsingborg spillede absolut ikke godt.



Chancher og mål kan ses her: http://www.youtube.com/w…75C&index=1



Jennerdrengen

bruger

26. jan. 2014 11:32



Sv: FC Nordsjælland 2014 FCN´s efterårssæson



De første 9 kampe gav 5 point - de efterflg. 9 kampe gav 20 point - hvad var årsagen?



Frem til mesterskabet fremstod Jan Laursen vel som en af de mest lysende sportsdirektører i Superligaen. I samarbejde med Wieghorst fik han ændret FCN´s spillestil fra fysisk fighterfodbold til teknisk betonet fodbold og fik denne systemændring gennemsyret ned igennem ungdomsholdene. Samtidig fik man opprioriteret talentudviklingen.



Laursen har vist et særligt godt blik for at spotte talenter og spillere der med en ny chance pludselig blomstrede op. Samtidig har han gennemført gode handler på vegne af FCN. Han formåede at få spillere til spotpris og pebernødder i løn og sælge flere med fortjeneste.



Han har været kendt som en kompetent og dygtig sportschef der viede hele sit liv til klubben, har udviklet et stort netværk og et professionelt scoutingsystem.



I sidste vinters transfervindue satsede man - på foranledning af Laursen - på at hente mere eksotiske spillere der kunne bidrage med nye kompetencer i klubben og udvikle klubbens spillestil. På papiret var det absolut gode og kompetente spillere. Bueno (topscorer i serie a (regionalliga) i Brasilien i 2010), Pereira (tidligere anfører for Portugals U-21 landshold), Calvo (der bl.a. var blevet rost for at have godt styr over Messi i en landskamp mod Argentina). Samtidig blev ansat personale der udelukkende havde til formål at integrere disse mere eksotiske spillere i klubben og få deres kompetencer ind i spillestilen og klubben.



Dette viste sig dog at være et fail af rang som FCN stadig lider under - og vel også årsagen til at Laursen ikke længere skal bestride jobbet. O´Brien var et andet fejlindkb. Alle 4 spillere - som var udset som fremtidige bærende spillere - er nu væk, og FCN manglede til denne sæson derfor integrerede bærende spillere på holdet. Samtidig masseindkøbte man i sommers unge talenter der ikke var klar til at træde ind på holdet. Formentlig den primære årsag til FCN´s pauvre resultater først på efteråret.



Laursen blev sendt på orlov. AKP trådte til og indkøbte John - som Laursen havde afvist, i erkendelse af at man ganske enkelt manglede kvalitet i spillertruppen.



Jeg mener, at FCN´s pauvre resultater i efteråret i høj grad skyldes sidste vinters forfejlede transfervindue, hvor man ikke fik indkøbt de rette spillere og derfor frem til denne sæson manglede bærende spillere på holdet er var inspillet i FCNs systemer. I kombination med op til 13 skadede spillere formåede man ikke at spille FCN spillestilen. Heldigvis ser man ud til at være kommet efter det. Et snit på 2 point pr. kamp i de sidste 9 kampe er samme nit som Superligaens nr. 1 havde over hele efterårssæsonen.



En anden årsag til at det gik så galt for FCN, mener jeg, at man skal finde i forsvaret. Man valgte at skifte Jesper Hansen ud med Martin Hansen, der på stregen velsagtens er en af de dygtigste målmænd i DK, men som åbenlyst ikke fattede FCN spillestilen el. formåede at spille sammen med holdet. Kombineret med at man fik Stryger ind som højre back, som heller ikke fangede FCN spillede FCN spillestilen og i lang tid spillede sin egen kamp ude på højrefløjen ved siden af resten af holdet fungerede forsvaret ikke. At Runje så samtidig fik et ordentligt dyk hjalp ikke på det. Skifter man to af de bagerste 5 mand ud med spillere der ikke formår/fatter spilsystemet går det galt. Jeg synes dog, at begge spillere er kommet efter det, omend der er et stykke vej til da Jesper Hansen og Parkhurst indgik i forsvaret.

Dette indlæg er blevet rettet 26. jan. 2014 12:49 af Dette indlæg er blevet rettet 26. jan. 2014 12:49 af Jennerdrengen

Wimbledon

bruger

26. jan. 2014 11:44



Sv: FC Nordsjælland 2014 Er der nogle datoer på, hvornår Uffe Bech og Joe Sise kommer tilbage?

Nu hvor MJ er skiftet til Esbjerg, mener du så, at Maxsø/Gregor kan udgøre midterforsvaret i forårsæsonen eller vil man spille med Runje igen? Eller henter man Gomes ind fra HB Køge, som der har været nogle rygter om?



Og så er der problemet med angriberpladsen. Nordstrand har ikke været så farlig som før i tiden, meget af det skyldes skader selvfølgelig. Men er der nogle alternativer i truppen eller på ungdomsholdene? Rohde er helt udenfor, skriver du, mens Lindberg mest har spillet ude på kanten i de kampe, jeg har set. Kunne man give Lindberg en chance som spidsangriber? Han gjorde det vist rimlig godt på ungdomsholdene, husker jeg.

Jennerdrengen

bruger

26. jan. 2014 11:49



Sv: FC Nordsjælland 2014 Spillere der rygtes til FCN



Den kroatiske forsvarsklippe Renato Kelic har de seneste fem år spillet for tjekkiske Slovan Liberec. Her er det blevet til næsten 100 kampe i den tjekkiske liga, foruden ti kampe i Europa League. Renato Kelic har spillet på div. kroatiske U-Landshold sammen med Maria Ticinovic og også U-21 med Runje. Han er flere gange blevet rygtet til såvel serie A som Premier League, men ønsker selv at fortsætte karrieren i DK. Skulle skiftet komme på plads ville det formentlig først være til sommer. Største problem ville formentlig være lønkrav som FCN formentlig ikke ville kunne honorere.



Serge Deblé: Vi så ham i 2010 til U21-turneringen i Toulon, hvor vi faldt for ham. Der tænkte vi, ´´hold da kæft, han bliver god, ham dér´´. Han var dog ikke inden for vores rækkevidde på det tidspunkt, udtaler Hjulmand. Serge Deblé har levet en meget omtumlet tilværelse siden han blev solgt til Charlton for 5 år siden. Han slog aldrig igennem, blev udlejet af flere omgange uden de store resultater. Han har siden været over fransk og russisk fodbold i 1. div. klubber inden han i efterårssæsonen havde i armensk fodbold. Her blev han i efterårssæsonen topscorer med 9 mål og 9 assists i 13 kampe.



Eddi Gomes fra HB Køge er en stærk midtstopper der anses som et enormt talent. Han beskrives som hurtig, stærk, kompromisløs og god på låget, god i opspillet med en god teknik og er ikke bange for at gå med frem. Blandt HB Køge fans vurderes han til at være tilstrækkeligt god til at gå direkte ind i en Superliga start-11´er.



Herudover florerede før jul rygter om, at FCN var ude efter Islands U-21 landsholdsmålmand. Denne er kun 17 men har allerede erobret pladsen som U-21 målmand. Skulle FCN hente ham ville han i første omgang skulle spille på U-19 holdet.



Jennerdrengen

bruger

26. jan. 2014 12:11



Sv: FC Nordsjælland 2014 Er der nogle datoer på, hvornår Uffe Bech og Joe Sise kommer tilbage?



Uffe Bech er begyndt at træne med bold og forventes at spille i nogle af træningsampene. Joe Sise er det uvist om han komme til at spille forårssæsoen. Se flg. link der giver en status på skadssituationen i klubben: http://www.fcn.dk/single…102105e6c26



Nu hvor MJ er skiftet til Esbjerg, mener du så, at Maxsø/Gregor kan udgøre midterforsvaret i forårsæsonen eller vil man spille med Runje igen? Eller henter man Gomes ind fra HB Køge, som der har været nogle rygter om?



Mit personlige gæt er at Runje er den mest sikre mand i forsvaret efter et voldsomt dyk på et tidspunkt i efteråret ser han ud til at være tilbage. Som makker ser jeg primært Gregor der kompenserer for Runjes manglende fart. Der er pt. kun en ekstra midtstopper i truppen - Maxsø som formentlig også vil komme i spil. Jeg forventer, at Maxsø/Gregor til næste sæson vil udgøre forsvaret, men at deres manglende rutine tilsammen skaber noget usikkerhed. Personligt så jeg gerne en Kelic komme til. Maxsø/Gregor er min personlige og subjektive holdning på sigt kan udgøre en duo der i kvalitet kan minde om Okore/Bjelland. Jeg kender ikke meget til Gomes - men han virker som et stort talent der i en højere alder måske er på niveau med Maxsø/Gregor men ikke har mere erfaring. Uden kendskab til FCN spillestilen tror jeg ikke han kan gå lige ind.



Og så er der problemet med angriberpladsen. Nordstrand har ikke været så farlig som før i tiden, meget af det skyldes skader selvfølgelig. Men er der nogle alternativer i truppen eller på ungdomsholdene? Rohde er helt udenfor, skriver du, mens Lindberg mest har spillet ude på kanten i de kampe, jeg har set. Kunne man give Lindberg en chance som spidsangriber? Han gjorde det vist rimlig godt på ungdomsholdene, husker jeg



Lindberg har spillet center forward på U-19 holdet sidste efterår og scorede her 12 ml i 9 kampe. På samme position har han også lavet hattrick på U-19 landsholdet. Det ser dog ikke ud til, at man vil have ham ind på denne plads på superligaholdet - hvorfor ved jeg ikke. Et alternativ på pladsen kunne være Aabech der også kan noget med hovedet men ikke i samme omfang er født angriber. Man har desuden forsøgt sig med AC som Hjulmand mener virkelig vil slå igennem i forårssæsonen. Jeg tror vi kommer til at se en masse rotation omkring center forward pladsen i denne sæson. På den anden side kan jeg også godt have en subjektiv fidus til, at Nordstrand virkelig kommer i hopla i forårssæsonen.



Jeg tror dog mest af alt på et system med "falsk 9´er" og ingen targetman.



Jeg ser ikke så mange andre alternativer til pladsen som forreste angriber.

Wimbledon

bruger

26. jan. 2014 12:51



Sv: FC Nordsjælland 2014 Kelic er desværre lige skiftet, kan jeg se.



http://www.gazzetta.it/C…67051.shtml



http://www.transfermarkt…_77322.html



Så det bliver nok et forår med Runje/Gregor og så må man håbe på, at bænken har været god for Runje og giver den et ekstra hak i foråret for at bevise sit værd.

Personligt synes jeg, at det kunne være spændende med Sise oppe foran, da han er stor, mens stadig er god teknisk, men med alle sine skader, bliver det nok svært at komme tilbage på samme niveau, som han blev købt for at vise.

Jennerdrengen

bruger

26. jan. 2014 13:09



Sv: FC Nordsjælland 2014 ærgerligt med Kelic - Han virkede desværre også for god til at være sand. Han havde dog udtalt, at han gerne ville til DK og med kendskab til Runje og Ticinovic havde jeg håbet, at det blev FCN. Men han virkede dog også til at være lige en hylde højere end hvad FCN normalt køber ind til.



Ifølge Transfermarkt er han blevet solgt for ca. 5.250.000. FCN skulle efter sigende have købt John for ca. 4,5 mio men har derudover ikke købt spillere for over 2 mio. de seneste år. Bech, AC, Lorentzen, Thycosen, Ticinovic, Jradi har alle været spillere til 2 mio. el. under. Jeg har dog ingen steder kunnet se hvad Vingaard er købt for - han bryder måske også budgettet.



Runje har i øvrigt spillet godt i de to optaktskampe han har været med i. Jeg vurderer ham som bedre end Jacobsen i første kamp og som god sammen med Gregor i 2. kamp.



Sise bliver desværre nok kun en joker i foråret. Da FCN skrev med ham havde såvel Milan som Glasgow Rangers været interesseret i ham, men turde ikke skrive med ham pga. af lægetjek. Det mente FCN så ikke var så stort et problem...